Tit savna hundraðtals børn úr øllum landinum og skapa eina ógloymandi løtu fyri tey mongu børnini og teirra avvarðandi. Hetta er nakað, tey fara at minnast alt lívið. Í dag fara tit at síggja nógvar dugnaligar einstaklingar. Men tit fara eisini at sanna, at fyri at vinna er brúk fyri øllum liðnum. Og tað verður vónandi gott hjá tykkum at taka við tykkum, tá hesin dagurin er av. Í námsætlan og stevnumið fyri dagstovnar, fólkaskúla og miðnám verður sagt, at ítróttaligir førleikar, rørslugleði og royndir við rørslu eru við til at menna vitanarstøðið sum grundalag fyri almennandi, fakligari og sosialari menning, til frama fyri tann einstaka og samfelagið sum heild. Gleðin við rørslu er gundleggjandi fyri menniskjað. Rørslumentan, sum kemur til sjóndar í spæli, ítrótti, dansi og útilívi er ein týðandi partur av okkara felags mentan og samleika. Høvuðsendamálið við undirvísingini í ítrótti er tí at geva næminginum upplivingar og royndir, og vekja áhuga fyri kropsligari venjing og menning, og at geva næminginum gleði og hug at íðka ítrótt og at menna sínar fortreytir. Harafrat lærir tann einstaki at taka ábyrgd av sær sjálvum, umframt at verða partur av einum bindandi felagsskapi. Eitt tílíkt tiltak sum hetta hevur ikki bara sera stóran sosialan týdning. Tað hevur eins stóran heilsuligan týdning. Tað er so ófatiliga nógv sum lokkar og dregur børnini frá tí aktiva og sosiala lívinum, og fleiri av grannalondum okkara rópa varskó og seta mennandi tiltøk í verk í skúlum-ja líka frá barnagørðum. Tiltøk sum hetta styrkja hugan hjá børnunum at luttaka aktivt. Tað styrkir tey sosialt. Tað fremur vinskap og sunn áhugamál. Ikki minst er ítrótturin fyribyrgjandi í sambandi við lívsstílssjúkur. Góðu børn. Í dag fara tit at læra, at ongin vinnur ein dyst einsamallur ella einsamøll. Tit mugu arbeiða saman. Og hóast tað er týdningarmikið fáa mál-so hevur tað eins stóran týdning at forða fyri, at hitt liðið fær mál. Og tí má samstarv til og hvør leikari má kenna sítt pláss. Tit fara eisini at læra, at rørsla er góð fyri tykkum, at tað er deiligt at koma saman við javnlíkum úr øllum landinum, spennandi og ríkandi at fáa nýggjar vinir við somu áhugamálum. Helst vera tit móð, tá dagurin er farin. Men hóast dagurin mest snýr seg um fótbólt, so verður nógv tit kunnu gera, tá tit onkra løtuna fara at hvíla tykkum. Tit kunnu síggja uppvísing hjá freestyle-fótbóltsleikarum úr Danmark, tit kunnu fara at svimja, at bowla ella í hoppiborgina. So tit fara ikki at keða tykkum. “ Eg eri ikki fullkomin, men mær dámar væl at tað verður spælt orduligt. Tað er meiri týdningarmikid at hava trongd til at spæla, at forbedra seg og menna seg enn at gera venjaran og fjeppararnar glaðar. Tað sum hevur týdning er at vera nøgdur við seg sjálvan. Eg eri sannførdur um, at tað er onki mark fyri læring og aldur hevur onki at siga” Við hesum orðum vil eg enn einaferð bjóða tykkum hjartaliga vælkomnum og vælkomnum til Havnarhjartaliga og bestu eydnu við kappingunum gjøgnum dagin. Við hesum orðum er "Intersport Summar Cup 2017" sett. Drívið á og góðan dyst Komandi dystir Komandi dystir Effo deildin B36-Skála í Gundadali, sunnudagin 23.07. 17-kl. 15: 00